CELEX: 52016DC0152
Language: ro
Date: 2016-03-09
Title: PROIECTUL DE BUGET RECTIFICATIV NR. 1 LA BUGETUL GENERAL PENTRU 2016 Un nou instrument pentru furnizarea de ajutor de urgență pe teritoriul Uniunii

COMISIA EUROPEANĂ
            Bruxelles, 9.3.2016
            COM(2016) 152 final
            PROIECTUL DE BUGET RECTIFICATIV NR. 1LA BUGETUL GENERAL PENTRU 2016
            Un nou instrument pentru furnizarea de ajutor de urgență pe teritoriul Uniunii
            
               
         
         
            
               Având în vedere:
            
            
               –Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
            
            
               –Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii
                  1
               , în special articolul 41,
            
            
               –bugetul general al Uniunii Europene pentru exercițiul financiar 2016, adoptat la 25 noiembrie 2015
                  2
               ,
            
            
               Comisia Europeană prezintă Parlamentului European și Consiliului proiectul de buget rectificativ nr. 1 la bugetul pentru 2016.
            
            
               MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI
            
            
               Modificările la situația veniturilor și a cheltuielilor pe secțiuni pot fi consultate pe site-ul EUR-Lex (
               
                  http://eur-lex.europa.eu/budget/www/index-ro.htm
               
               ). Cu titlu informativ, se atașează ca anexă la buget o versiune în limba engleză a modificărilor la această situație.
            
            
               CUPRINS
            
            
            
               1.
                     Introducere
                     
            
            
               2.
                     Furnizarea de ajutor de urgență pe teritoriul Uniunii
                     
            
            
               3.
                     Creșterea efectivelor de personal ale Centrului european de combatere a terorismului din cadrul Europol
                     
            
            
            
            
               1.Introducere
            
            
               Scopul proiectului de buget rectificativ (PBR) nr. 1 pentru exercițiul 2016 are două componente:
            
            
               –crearea structurii bugetare pentru ca noul instrument propus să furnizeze ajutor de urgență pe teritoriul Uniunii și punerea la dispoziție a sumei de 100 de milioane EUR reprezentând credite de angajament pentru nevoile imediate de finanțare. În această fază inițială a exercițiului, în cadrul rubricii 3 nu poate fi identificată ușor nicio sursă alternativă de redistribuire a creditelor de angajament. Prin urmare, Comisia propune să acopere creditele pentru noul instrument solicitate în prezentul proiect de buget rectificativ printr-o ajustare a finanțării disponibile în prezent pentru Fondul pentru azil, migrație și integrare (FAMI). Suma propusă spre a fi transferată din FAMI ia în considerare nevoile imediate de finanțare ale noului instrument, precum și stadiul actual al punerii în aplicare și necesitățile previzibile ale FAMI în lunile următoare. Comisia va monitoriza cu atenție punerea în aplicare a bugetului pentru 2016 și poate propune transferuri și/sau un buget rectificativ pentru a asigura finanțarea necesară atât pentru FAMI, cât și pentru instrumentul de ajutor de urgență la momentul potrivit. Aceasta va ține seama de evaluarea nevoilor în continuă evoluție pentru întregul exercițiu;
            
            
               –creșterea efectivelor de personal ale Centrului european de combatere a terorismului din cadrul Europol, pentru a permite agenției să îndeplinească un rol central în lupta împotriva terorismului în UE, în special având în vedere atacurile teroriste de la Paris din 13 noiembrie 2015. Fondurile aferente remunerării noilor membri ai personalului (25 de posturi suplimentare în schema de personal, 5 agenți contractuali și 5 experți naționali detașați) se ridică la 2,0 milioane EUR și sunt propuse a fi redistribuite de la acțiunile Uniunii din cadrul componentei „Poliție” a Fondului pentru securitate internă (FSI).
            
            
               În ansamblu, prezentul PBR nu are niciun impact net asupra nivelului creditelor în bugetul pentru 2016.
            
         
         
            
               2.
                     Furnizarea de ajutor de urgență pe teritoriul Uniunii
            
            
               Afluxul masiv de refugiați și de migranți în Europa a creat o situație excepțională în care un număr mare de persoane au nevoie de asistență umanitară de urgență, ceea ce depășește capacitatea organizațională a unuia sau a mai multor state membre. Comisia propune crearea unui instrument
                  3
                care va permite Uniunii să ofere sprijin financiar, de exemplu, prin intermediul organizațiilor partenere care sunt în măsură să pună în aplicare rapid acțiuni urgente în sprijinul acelor state membre care sunt cele mai afectate.
            
            
               Noul instrument va fi finanțat de la rubrica 3 „Securitate și cetățenie” a cadrului financiar multianual (CFM), din domeniul de politică „Migrație și afaceri interne” (titlul 18). Se propune crearea unui nou capitol bugetar 18 07 și a două noi linii bugetare: articolul bugetar 18 07 01 pentru punerea în aplicare a măsurilor operaționale și postul de cheltuieli de sprijin administrativ 18 01 04 05.
            
            
               Astfel cum se prevede în propunerea de regulament al Consiliului, în 2016 necesitățile de finanțare ale noului instrument sunt estimate la 300 de milioane EUR reprezentând credite de angajament. În același mod ca pentru ajutorul umanitar acordat în afara Uniunii, pentru angajamente se va aplica o rată de prefinanțare de 80 % în scopul de a oferi fluxul de numerar necesar pentru a demara imediat acțiunile de sprijin. Restul de 20 % va fi plătit în 2017. Din suma totală a creditelor de angajament, se propune ca 1 % să fie utilizat pentru a finanța cheltuielile de sprijin administrativ direct legate de punerea în aplicare.
            
            
               Prin intermediul prezentului proiect de buget rectificativ, Comisia propune să se pună la dispoziție o primă tranșă în valoare de 100 de milioane EUR reprezentând credite de angajament pentru a acoperi nevoile imediate de finanțare ale instrumentului, în așteptarea unei noi evaluări a nevoilor pentru întregul exercițiu. Comisia va utiliza măsuri de tranziție pentru a răspunde necesităților imediate până la intrarea în vigoare a noului instrument și a bugetului rectificativ propus. 
            
            
               În bugetul aprobat pentru 2016, nu este disponibilă nicio marjă din credite de angajament în cadrul plafonului de cheltuieli al rubricii 3, în timp ce au fost utilizate toate tranșele disponibile din Instrumentul de flexibilitate. Orice creștere netă a creditelor de angajament din această rubrică ar necesita, prin urmare, o mobilizare a marjei pentru situații neprevăzute aferentă angajamentelor. Având în vedere faptul că Regulamentul privind CFM definește marja pentru situații neprevăzute drept un instrument de ultimă instanță, Comisia consideră că o astfel de solicitare este prematură. 
            
            
               În consecință, Comisia propune să finanțeze 100 de milioane EUR din creditele solicitate pentru noul instrument printr-o ajustare a finanțării disponibile în prezent pentru FAMI, ținând seama de stadiul actual al punerii în aplicare și de necesitățile previzibile ale FAMI, în lunile următoare. În această fază inițială a exercițiului, nu sunt disponibile credite alternative pentru redistribuire în cadrul rubricii 3, întrucât o parte importantă a creditelor pentru FAMI sunt programate pentru a fi angajate numai ulterior în cursul acestui exercițiu. Ținând seama de urgența finanțării noului instrument pentru ajutorul de urgență, se propune să se utilizeze 100 de milioane EUR din aceste credite și să se reevalueze necesitățile FAMI în cursul exercițiului. În cazul în care este necesar, vor fi transferate credite de la alte linii bugetare și/sau se va propune să fie puse la dispoziție prin intermediul unui nou proiect de buget rectificativ. 
            
            
               Tabelul de mai jos arată modificările propuse la rubrica 3:
            
            
                     
                        Linie bugetară
                     
                  
                  
                     
                        Denumire
                     
                  
                  
                     
                        Credite de angajament
                     
                  
                  
                     
                        Credite de plată
                     
                  
               
                     
                        18 03 01 01
                     
                  
                  
                     
                        Consolidarea și dezvoltarea sistemului european comun de azil și aprofundarea solidarității și a partajării responsabilității între statele membre
                     
                  
                  
                     
                        -100 000 000
                     
                  
                  
                     
                        -80 200 000
                     
                  
               
                     
                        18 07 01
                     
                  
                  
                     
                        Ajutor de urgență pe teritoriul Uniunii
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        18 01 04 05
                     
                  
                  
                     
                        Cheltuieli de sprijin pentru ajutorul de urgență pe teritoriul Uniunii
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Creșterea efectivelor de personal ale Centrului european de combatere a terorismului din cadrul Europol
            
            
               În 2015 s-a dovedit a fi necesar ca UE să consolideze în mod substanțial efectivele de personal ale Europol (laolaltă cu Frontex și EASO), ca răspuns la criza refugiaților. În cazul Europol, cele 33 de posturi suplimentare autorizate în bugetele pentru 2015 și 2016 în acest scop au fost solicitate pentru desființarea rețelelor de trafic de persoane, precum și pentru consolidarea în continuare a eforturilor de identificare și de solicitare a înlăturării de pe internet a conținutului utilizat de traficanți pentru a atrage migranți și refugiați. Agenția a procedat rapid la recrutarea de personal suplimentar: dacă se includ ofertele de recrutare trimise candidaților selectați, toate posturile autorizate în schema de personal a Europol pentru 2016 (480 de posturi) au fost ocupate la sfârșitul lunii ianuarie 2016. 
            
            
               Comitetul de conciliere a ajuns la un acord privind bugetul pentru 2016 (inclusiv gestionarea crizei refugiaților, astfel cum s-a propus în scrisoarea rectificativă 2/2016) în seara zilei de 13 noiembrie 2015, în momentul în care atacurile teroriste de la Paris erau în desfășurare. Centrul european de combatere a terorismului (CECT) a fost înființat în cadrul Europol la 1 ianuarie 2016. CECT ar trebui să fie platforma centrală în lupta împotriva terorismului în UE, contribuind la o reacție coordonată împotriva amenințărilor și a atacurilor teroriste în curs și anticipate. Centrul va sprijini statele membre furnizând sprijin operațional și analitic pentru investigațiile referitoare la activitățile teroriste, precum și asigurând cooperarea cu partenerii internaționali. 
            
            
               În urma celor mai recente atacuri teroriste, nivelul de informații transmise către Europol și numărul cererilor de sprijin din partea statelor membre au crescut în mod considerabil, ceea ce generează un volum de muncă suplimentar semnificativ în cadrul agenției. Înainte de crearea CECT, Europol a depus deja un efort considerabil de redistribuire, astfel încât să aloce 37 de agenți temporari, 2 agenți contractuali și 5 experți naționali detașați pentru activitățile de combatere a terorismului. Cu toate acestea, agenția va avea nevoie de o majorare suplimentară a resurselor pentru a-și îndeplini în totalitate rolul său cheie în lupta împotriva terorismului la nivelul Uniunii. Acesta este motivul pentru care Comisia solicită 25 de posturi suplimentare în schema de personal, 5 agenți contractuali și 5 experți naționali detașați, dintre care 20 de agenți temporari și 5 experți naționali detașați pentru a consolida operațiunile și 5 agenți temporari și 5 agenți contractuali pentru a oferi sprijin TIC. 
            
            
               Creditele suplimentare aferente remunerării noilor membri ai personalului (2,0 milioane EUR) s-au calculat pe baza unei medii de șase luni de prezență în 2016. Se propune ca finanțarea să fie redistribuită de la postul bugetar 18 02 01 02 „Prevenirea și combaterea criminalității organizate transfrontaliere și îmbunătățirea gestionării riscurilor și a crizelor în materie de securitate”, pentru care unele acțiuni de achiziție planificate inițial pentru programul de lucru pentru 2016 ar putea fi atribuite utilizând credite din cadrul programului de lucru pentru 2015. 
            
            
                     
                        Linie bugetară
                     
                  
                  
                     
                        Denumire
                     
                  
                  
                     
                        Credite de angajament
                     
                  
                  
                     
                        Credite de plată
                     
                  
               
                     
                        18 02 01 02
                     
                  
                  
                     
                        Prevenirea și combaterea criminalității organizate transfrontaliere și îmbunătățirea gestionării riscurilor și a crizelor în materie de securitate
                     
                  
                  
                     
                        -2 000 000
                     
                  
                  
                     
                        -2 000 000
                     
                  
               
                     
                        18 02 04
                     
                  
                  
                     
                        Oficiul European de Poliție (Europol)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Schema de personal revizuită a Europol pentru 2016 figurează în anexa la buget.
            
            
         
         
            
                  
                     (1)
                  JO L 298, 26.10.2012, p. 1.
               
               
                  
                     (2)
                  JO L 48, 24.2.2016, p. 1.
               
               
                  
                     (3)
                   COM(2016) 115, 2.3.2016.